**Completare la Memoriu de prezentare privind emiterea avizului de mediu pentru UP I Calimachi**

 ***Exploatarea masei lemnoase din unitatea de producție UP I Calimachi presupune și existența drumurilor forestiere care în prezent lipsesc în suprafața studiată.***

 ***Construirea drumurilor forestiere propuse, cu o lungime totală de 3,77 km, va asigura accesibilizarea masei lemnoase la distanțe de colectare mai mici, cu următoarele beneficii:***

***- recoltarea integrală a posibilității adoptate prin amenajament;***

***- asigurarea și îmbunătățirea condițiilor de intervenție în cazul situațiilor de urgență (incendii, accidente, doborâturi, etc.);***

***- aplicarea de tehnologii de exploatare ecologice prin utilizarea de tractoare cu pneuri, cu efecte benefice asupra protecției mediului, în special a solului și a apelor;***

***- reducerea distanțelor de scos-apropiat a lemnului cu utilaje prin târâre sau semitârâre, de asemenea cu efecte benefice asupra protecției mediului, în special a solului și a apelor;***

 ***De aceea prin amenajamentul silvic al UP I Calimachi se propune construirea a două drumuri forestiere. Cosiderăm că pentru acest proiect este necesară doar DECIZIA DE ÎNCADRARE avînd în vedere că în* LEGEA nr. 292 din** 3 decembrie 2018privind evaluarea impactului anumitor proiecte publice și private asupra mediulu**i, drumurile forestiere nu se regăsesc în *Anexa 1* -** *LISTA proiectelor supuse evaluării impactului asupra mediului sau în* ***Anexa 2-*** *LISTA proiectelor pentru care trebuie stabilită necesitatea efectuării evaluării impactului asupra mediului****.*** Totodată nu există terenuri de împădurit așa cum sunt ele definite în Anexa 2, punctul ***1, d)****împădurirea terenurilor pe care nu a existat anterior vegetație forestieră sau defrișare în scopul schimbării destinației terenului;*

***În continuare facem următoarele precizări:***

 În cazul în care se vor contrui drumurile forestiere propuse se va schimba doar categoria de folosință și nu destinația terenului. Precizăm că, contruirea de drumuri forestiere noi, care vor avea lățimea de 4-6 m, presupune și înlăturarea vergetației arborescente -tăierea de arbori, dar și prin aplicarea tratamentelor silvice(tăieri progressive) propuse în arboretele incluse în planul decenal se vor tăia arbori;

 De asemenea reamintim faptul că, conform prevederilor art. 83, alin. 1 din Codul silvic adoptat de Legea nr. 46/2008, cu modificările și completările ulterioare, *”mărirea gradului de accesibilizare a fondului forestier naţional constituie o condiţie de bază a gestionării durabile a pădurilor, cu respectarea prevederilor planurilor de management aprobate în condiţiile legii, în cazul ariilor naturale protejate”.* Fiind doar în fază de propunere în cadrul amenajamentului silvic, se constată că în prezent drumurile forestiere propuse nu beneficiază de studii geotehnice, deci traseele finale al proiectelor nu sunt stabilite. De asemenea, proiectele nu beneficiază în prezent de studii de fezabilitate. Ca atare, la ora actuală lipsesc informațiile relevante privind caracteristicile tehnice ale proiectelor,informații absolut necesare unei evaluări conforme a potențialului impactasupra factorilor de mediu relevanți (și aici ne referim la: lucrările pregătitoare - volumul de masă lemnoasă ce va fi pus în valoare și exploatat, soluția privind îndepărtarea pământului vegetal, profilarea traseului și pregătirea amprizei; caracteristicile tehnice, soluțiile constructive alese, localizarea organizărilor de șantier, utilajele și mijloacele de transport implicate în executarea lucrărilor de construcții, dimensiunile rambleurilor și debleurilor, lucrările de artă, sursa de proveniență a agregatelor minerale, localizarea gropilor/camerelor de împrumut – dacă este cazul, localizarea depoziteror de pământ – dacă este cazul, s.a.m.d.).

În această situație este mai mult ca evident faptul că o analiză adecvată a potențialului impact al proiectelor asupra factorilor de mediu relevanți va putea fi efectuată doar la faza de proiect, parcurgându-se etapele procedurale necesare, conform prevederilor Legii nr. 292/2018 privind evaluarea impactului anumitor proiecte publice și private asupra mediului.

 Întocmit,

 Ing. Silviu Vlăduți

 Expert CTAP Forest Design